  Майя Бывальцева Россиысь ЦИК Кун Думалэн сизьыметӥ ӧтчамаз быръёнъёсы КПРФ-лэн кандидатэзлэн Владимир Чепкасовлэн табыш сярысь ивортонысьтыз янгышъёсты шедьтӥз. Со сярысь ивортэ ТАСС. Быръёнъёсъя валтӥсь ӧри ивортэмъя, Чепкасов возьматӥз, солэн ужбергатонэзлэсь табышез кылем арын 734 сюрс 237 манет луиз шуыса. Но Вытъёсъя федерал ёзэслэн ивортонэзъя, ужбергатон кандидатлы 7 миллион 300 сюрс манетлэсь трос табыш ваиз. Тодэ вайытом, азьвылгес Удмуртиысь быръёнъёсъя ӧри Россиысь Кун Думалэн сизьыметӥ ӧтчамаз депутатъёсты быръёнъёсы ӧдӥг мандатъем 2 округъёсъя 15 кандидатъёсты юнматӥз. Элькунысь ЦИК-лэн нимлыко сайтаз ивортэмъя, ӧри одӥг гинэ кандидатэз юнматыны пумит луиз, ассэ ӵектэм Олег Овчинниковез. Партиослэн ыстэм муртъёссы со радлыкез шугъяськонъёстэк ортчизы. Кун Думае быръёнъёс 18-тӥ куарусёнэ ортчозы. Владимир Чепкасов одӥг мандатъем 33 номеро Удмурт округъя ӵектэмын. Тегъёс: Политика Мерлык Ижкар быръёнъёс Удмуртия коньдон вытъёс  